《夫人赵氏挽诗三首 其二》
宋代·刘一止

曾谓闺房奥，忠诚意有加。相夫惟以义，体国乃如家。

天上期何近，人间日易斜。纶言知甚宠，谁为寄云霞。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。